
DĖL VALSTYBINĖS ŽEMĖS SKLYPO NAUDOJIMO BŪDO PAKEITIMO

Nacionalinės žemės tarnybos Kauno apygardos žemės tvarkymo ir administravimo skyrius (toliau – Skyrius), 2025-08-25 gavo prašymą inicijuoti valstybinės žemės sklypo (kadastro Nr. 4134/0100:470), esančio Vilniaus r. sav., Paberžės sen., Glitiškių k., Liepų al. 38, naudojimo būdo keitimą iš visuomeninės paskirties teritorijos į gyvenamosios teritorijos (vienbučių ir dvibučių gyvenamųjų pastatų teritorijos) paskirtį. 
Nacionalinė žemės tarnyba prie Aplinkos ministerijos, atliekanti Lietuvos Respublikos žemės įstatymo 32 straipsnio 3 dalyje jai, kaip Lietuvos Respublikos žemės įstatymo 7 straipsnio 1 dalies 1 punkte nurodytam valstybinės žemės patikėjimo teisės subjektui pavestas funkcijas, prašo, vadovaujantis Lietuvos Respublikos aplinkos ministro 2024 m. birželio 17 d. įsakymu Nr. D1-199 „Dėl žemės naudojimo būdų turinio aprašo patvirtinimo“ priimti sprendimą dėl kitos paskirties valstybinės žemės sklypo (kadastro Nr. 4134/0100:470, unikalus Nr. 4400-4627-7585), esančio Vilniaus r. sav., Paberžės sen., Glitiškių k., Liepų al. 38, naudojimo būdo pakeitimo, atsižvelgiant į sklype esančius statinius (pastatas - gyvenamas namas, unikalus Nr. 4196-0043-6018, pastatas – garažas, unikalus Nr. 4196-0043-6029, pastatas - ūkinis pastatas, unikalus Nr. 4196-0043-6048, pastatas - ūkinis pastatas 4196-0043-6034, pastatas - kiemo rūsys, unikalus Nr. 4196-0043-6050). 
PRIDEDAMA: Nekilnojamojo turto registro duomenų bazės išrašas, 4 lapai.

						
Kauno apygardos žemės tvarkymo ir
administravimo skyriaus vyresnioji patarėja                                                	      Jolita Gūžienė

